Diari Oficial de la Generalitat Valenciana


Sumari del DOGV 5663, del 19-12-2007 (2007/15904)

RESOLUCIÓ de 13 de desembre de 2007, del conseller de Justícia i Administracions Públiques, per la qual es declara, en execució de sentència, la superació per l'aspirant Óscar Langa Sáez de les proves selectives corresponents a la Convocatòria 06/04.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15471


Data del document
:   13-12-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * recurs administratiu
    * administració regional
    * concurs administratiu
    * personal de serveis
    * execució de sentència

RESOLUCIÓ de 13 de desembre de 2007, del conseller de Justícia i Administracions Públiques, per la qual es declara, en execució de sentència, la superació per l'aspirant Óscar Langa Sáez de les proves selectives corresponents a la Convocatòria 06/04. [2007/15523]  
Per Resolució de 4 de maig de 2007, d'aquesta conselleria, es va fer pública la relació d'aspirants que van superar les proves selectives d'accés al grup E, sector administració general, accés lliure. Convocatòria 6/04.   
Disconforme amb aquesta resolució, Óscar Langa Sáez va interposar, dins del termini i la forma escaient, recurs de reposició, per no figurar en la relació d'aspirants aprovats.  
El recurrent sol·licita la revisió de la puntuació obtinguda en el procediment selectiu i aporta, en suport de la seua pretensió, testimoni de la Sentència ferma núm. 182/2007, de 23 de maig, del Jutjat Contenciós Administratiu núm. 1 de Castelló, recaiguda en interlocutòries de juí abreviat núm. 605/2006  
El fonament de dret 1r de l'esmentada Sentència estableix que l'objecte del recurs contenciós administratiu, en aquesta substanciat, és el certificat del temps reconegut de relació amb la Generalitat i els serveis prestats per l'actor, a l'efecte d'aportar mèrits en el concurs oposició 06/04; i la resolució, al punt 3, declara com a situació jurídica individualitzada el dret del demandant que se li reconeguen com a treballats, en qualitat de personal laboral de la Generalitat, en la categoria d'ordenança, grup E, els serveis prestats durant el període comprés entre el 3/9/1996 i el 31/7/1997.  
Vistos l'acta i l'informe del Tribunal de Selecció de la Convocatòria 06/04, ambdós de data 2 de novembre de 2007, en què, en compliment de la resolució de la Sentència 182/07, es procedix, respecte de l'interessat, a la nova baremació de mèrits de la fase de concurs i es proposa, en conseqüència, l'estimació parcial del recurs de reposició interposat.  
Tenint en compte, finalment, el que disposa l'article 118 de la Constitució espanyola, i l'article 17,2 de la Llei Orgànica 6/1985, d'1 de juliol, del Poder Judicial, que estableixen l'obligatorietat de complir les sentències i la resta de resolucions fermes dictades per jutges i tribunals, resolc  
Primer  
Declarar, a proposta del Tribunal de Selecció, que l'aspirant Óscar Langa Sáez, amb DNI 92 425 577, ha superat les proves selectives d'accés al grup E, sector administració general, Convocatòria 6/04 amb una puntuació total de 79,35.  
Segon  
En el termini de 20 dies hàbils comptats des de l'endemà al de la publicació de la present Resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General d'Administració Autonòmica, els documents següents:  
1) Fotocòpia del DNI o certificat de naixement expedit pel registre civil corresponent o document equivalent per als nacionals d'altres estats, a què fa referència la base 2.1 de la Convocatòria, degudament compulsada.  
2) Fotocòpia compulsada del títol de Certificat d'Escolaritat o equivalent. En el cas de titulacions obtingudes a l'estranger, haurà d'estar-se en possessió de la credencial que acredite la seua homologació.  
3) Declaració de no haver sigut separat, mitjançant expedient disciplinari, de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) De conformitat amb la base 11 de la Convocatòria, els coneixements de valencià s'acreditaran mitjançant la presentació d'un dels documents següents:  
Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.  
Títol de l'Escola Oficial d'Idiomes corresponent al tercer curs de coneixements de valencià.  
Certificat de nivell mitjà de la Junta Qualificadora de Coneixements de Valencià.  
En cas de no poder acreditar aquests coneixements, d'acord amb el que establix l'apartat cinqué, obligatòriament haurà de realitzar el curs específic de valencià, a què es referix l'article 53 de la Llei de la Funció Pública Valenciana. Si no el supera, seguirà obligat a realitzar els successius cursos que l'administració organitze per a l'adquisició del coneixement del valencià exigible.  
Tercer  
En el supòsit d'ostentar la condició de funcionari o personal laboral al servei de l'administració de la Generalitat, estarà exempt de justificar les condicions i requisits del punt segon que ja tinguera acreditats i inscrits al Registre de Personal de la Direcció General d'Administració Autonòmica. Únicament haurà de manifestar-ho per escrit davant la Direcció General d'Administració Autonòmica sense aportar la documentació corresponent.  
Quart  
Si dins del termini indicat, i llevat casos de força major, no presenta la documentació acreditativa o d'aquesta es dedueix que manca d'algun dels requisits exigits, no podrà ser nomenat personal de la Generalitat, sense perjudici de la responsabilitat en què poguera haver ocorregut per falsedat en la seua sol·licitud de participació.  
Cinqué  
Davant de la present Resolució, podrà promoure's, per les parts legitimades, incident d'execució de Sentència, davant del Jutjat Contenciós Administratiu núm. 1 de Castelló, de conformitat amb la Llei 29/1998, de 13 de juliol, de la Jurisdicció Contenciosa Administrativa.  
València, 13 de desembre de 2007.- El conseller de Justícia i Administracions Públiques: Fernando de Rosa Torner.